नाफ्ताली बेनेट
नाफ्ताली बेनेट (, ; जन्म: सन् १९७२ मार्च २५) एक इजरायली राजनीतिज्ञ र इजरायलको वर्तमान प्रधानमन्त्री हुन्। उनले सन् २०१३ देखि सन् २०१९ सम्म प्रवासी मामिला मन्त्री र सन् २०१९ देखि सन् २०२० सम्म रक्षा मन्त्री भएर काम गरेका थिए। उनले सन् २०१८ देखि न्यु राइट पार्टीको नेतृत्व गरिरहेका छन्। यस अघि उनले सन् २०१२ देखि सन् २०१८ सम्म द ज्युज होम पार्टीको नेतृत्व गरेका थिए।

उनले सन् २००६ मा राजनीतिमा प्रवेश गरेका थिए र बेन्जामिन नेतन्याहुका लागि सन् २००८ सम्म प्रमुख अधिकारीको रूपमा काम गरेका थिए। सन् २०११ मा, आइलेट सेक्डसँगै, उनले माइ इजरायल एक्स्ट्रा संसदीय आन्दोलनको सह-स्थापना गरेका थिए। सन् २०१२ मा, बेनेट 'द यहूदी होम पार्टी'को शीर्ष नेताको रूपमा निर्वाचित भएका थिए। सन् २०१३ नेसेटको चुनावमा, बेनेटको नेतृत्वमा पहिलो पटक निर्वाचन लडेको द ज्युज होम पार्टीले १२० मध्ये १२ सिट जितेको थियो। उनले प्रधानमन्त्री बेन्जामिन नेतन्याहुको मातहतमा सन् २०१३ देखि सन् २०१५ सम्म अर्थ तथा धार्मिक सेवा मन्त्री, सन् २०१५ देखि सन् २०१८ सम्म शिक्षा मन्त्री भएर काम गरेका थिए। सन् २०१८ डिसेम्बरमा उनी 'द ज्युज होम'बाट छुट्टिएर 'न्यु राइट पार्टी'को गठन गरेका थिए।

सन् २०२१ जुन २ मा बेनेटले आठ दलको गठबन्धन घोषणा गरेका थिए। उनले यायर ल्यापिडसँग एउटा गठबन्धन सम्झौतामा हस्ताक्षर गरेका थिए जस अनुसार बेनेट सन् २०२३ सम्म प्रधानमन्त्री बन्नेछन् भने लिपिड त्यसपछि सन् २०२५ सम्म प्रधानमन्त्री पद सम्हाल्नेछन्।

जीवनी

राजनीतिक जीवन
अप्रिल २०११ मा, Ayelet Shaked सँग मिलेर, उनले "माई इजरायल"को सह-स्थापना गरे, जसमा ९४,००० इजरायली सदस्य रहेको दाबी छ। अप्रिल २०१२ मा, उनले Yisraelim ("इजरायली") नामक अभियान (आन्दोलन)को सुरुवात गरे। अभियानको मुख्य लक्ष्यहरू केन्द्र-दायाँ समर्थकहरू बीच यहुदीवादी बढाउने, धार्मिक र धर्मनिरपेक्ष समुदायहरू बीचको संवाद बढाउने, र "इजरायल स्थिरता पहल" लाई प्रवर्द्धन गर्ने समावेश छन्।

यो पनि हेर्नुहोस्

सन्दर्भ सामग्रीहरू

अमेरिकी कम्प्युटर व्यापारीहरू
जीवित मानिसहरू
सन् १९७२ मा जन्म
इजरायलका प्रधानमन्त्रीहरू
जीवित मानिसहरू
इजरायली यहुदीहरू
यहुदी इजरायली राजनीतिज्ञहरू